**TEHNILINE KIRJELDUS**

Tarbijakaitse ja tehnilise järelevalve ameti (edaspidi TTJA) E-ITS auditeerimistsükli auditeerimisteenuse hankimine.

1. ÜLDKIRJELDUS

Hankija sõlmib ühe edukaks tunnistatud pakkujaga hankelepingu 36 kuuks, vastavalt Eesti infoturbestandardis ettenähtud auditeerimistsüklile.

1. NÕUDED TEENUSELE
   1. Tellitava teenuse eesmärk on viia läbi terviklik E-ITS auditeerimine (sh eelaudit, põhiaudit ja kaks vaheauditit) TTJA sätestatud äriprotsessidele, mille tulemusel on antud sõltumatu hinnang TTJA infoturbe teostuse olukorra ja riskide realiseerumisel toimetuleku võimekuse kohta. Audiitori hinnang järeldusotsuse ja lõpparuande näol on kasutatav tõendina partneritele või järelevalve organisatsioonidele.
   2. Ülevaade hanketingimustest:
      1. Auditeerimistsükli ning seega hankelepingu kestvus: 36 kuud.
      2. Auditeeritavaid äriprotsesse on TTJA-s 31.05.2024 seisuga 20. Kõrgeim kaitsetarve on “väga suur”.
   3. Etalonmeetmete arv vastavalt E-ITS etalonturbe kataloogile ning selles sätestatud tasemele:
      1. Auditeeritavaid, st TTJA poolt rakendatavaid meetmeid on kokku 379, millest:
         1. põhimeetmeid 140 tk;
         2. standardmeetmeid 167 tk;
         3. kõrgmeetmeid 72 tk.
      2. E-ITS meetmeid, mida rakendatakse kolmanda osapoole kaudu, on kokku 605.
      3. Etalonmeetmete kataloogi väliseid lisaturvameetmeid kuni 100 tk.
      4. Meetmete arv võib auditeerimistsükli jooksul muutuda.
      5. Täpsem ülevaade rakendatavatest meetmetest edastatakse peale lepingu sõlmimist.
   4. Kaitseala üldine kirjeldus: varade modelleerimise tulemusel rakendatakse sihtobjektidele vastavalt standardi liigendusele 34 süsteemimoodulit ja 26 protsessimoodulit.
   5. Füüsilisi asukohti 1 – Endla 10A, Tallinn.
   6. Arvutikasutajate arv asutuses on käesoleval hetkel umbes 160.
   7. Asutuse töökeeleks ja auditi osutamise keeleks on eesti keel.
   8. Arvutitöökoha ja serveri alustaristu teenust pakub TTJA-le Keskkonnaministeeriumi infotehnoloogia keskus (KeMIT).
   9. Auditeerimise tegevused algavad mitte hiljem kui novembris 2024. Detailne ajakava koostatakse osapoolte kokkuleppel.
   10. Juhtaudiitor, auditirühma kaasatud audiitorid ja tehnilised eksperdid peavad vastama E-ITS auditeerimisjuhendi 8. peatükis loetletud nõuetele (<https://eits.ria.ee/et/versioon/2023/eits-poohidokumendid/auditeerimisjuhend> märkega „viimati muudetud 19.03.2024“).